**UZAICINĀJUMS**

**dalībai cenu aptaujā**

**“Mācību kurss “Mentors””**

**1. Pasūtītājs:**

Valsts policijas koledža (turpmāk– **Koledža**)

Ezermalas 10, Rīga, LV – 1014

**2. Kontaktpersonas:**

Valsts policijas koledžas Karjeras attīstības un profesionālo mācību centra Kontroles grupas vecākā inspektore Iveta Asne, mob. tālr. 29542254, e-pasts: iveta.asne@koledza.vp.gov.lv

**3. Informācija par iepirkuma priekšmetu:**

Viens no Valsts policijas koledžas uzdevumiem ir kadetu (topošo policistu) un esošo darbinieku/amatpersonu apmācība. Pilnvērtīgai un profesionālai darba veikšanai, kadetam prakses laikā Valsts policijas struktūrvienībās un pēc profesionālās pilnveides programmas absolvēšanas, dodoties dienēt uz pamata darba vietu Valsts policijā, kā arī esošam policistam bez pieredzes pēc iecelšanas amatā, sākotnēji nepieciešams mentors (padomdevējs).

Lai uzlabotu Valsts policijas amatpersonu (potenciālo mentoru) zināšanas, praktiskās iemaņas un veiksmīgāk tiktu integrēti jaunie policisti Valsts policijas dienestā, nepieciešamas mentora apmācības. Tādējādi, aicinām Jūs piedalīties Valsts policijas koledžas īstenotajā cenu aptaujā par **mentora** apmācību Valsts policijas nodarbinātajiem.

Prognozējamā līguma kopējo izdevumu summa kalendārā gadā ir līdz **7500.00** **EUR** (septiņu tūkstoši pieci simti *euro* 00 centi), ieskaitot PVN. Prognozējamo summu veido visi ar pakalpojuma īstenošanu saistītie izdevumi, ko Koledža iegādāsies līguma darbības laikā, ievērojot pārdevēja finanšu piedāvājumu.

Paredzamā kopējo izdevumu summa ir noteikta kā piedāvājuma atbilstības prasība.

**4. Prasības pretendentiem:**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā. Pretendents var būt arī saimnieciskās darbības veicējs, kurš ir reģistrēts Latvijas Republikas normatīvajos aktos noteiktajā kārtībā.

Pieredze līdzīgu kursu vadīšanā pēdējo 2 gadu laikā;

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**5. Piedāvājuma iesniegšana:**

Lai piedalītos cenu aptaujā, Pretendents aizpilda un iesniedz pieteikumu dalībai cenu aptaujā, tehnisko piedāvājumu, finanšu piedāvājumu, kā arī iesniedz citus dokumentus, kas nepieciešami tehniskajā specifikācijā norādīto prasību izpildei (pielikums Nr.1).

Pretendents cenas norāda ar 2 zīmēm aiz komata.

Iesniedzamie dokumenti pretendentam jāiesniedz līdz **2025. gada 18. jūlijam plkst. 16.00**, nosūtot tos elektroniski uz e-pastu: iveta.asne@koledza.vp.gov.lv, ar norādi “Cenu aptaujai – “Mācību kurss “Mentors””.

Pretendents tiks vērtēts atbilstoši iesniegtajam piedāvājumam un uzaicinājumā norādītajiem kritērijiem. Par uzvarētāju tiks atzīts pretendents, kas atbilst tehniskajā specifikācijā – finanšu piedāvājumā noteiktajām prasībām, iesniedzis visus dokumentus un cenu aptaujā piedāvājis izdevīgāko cenu. Pretendents, kurš piedāvājumu iesniegs pēc norādītā termiņa vai nebūs iesniedzis nepieciešanos dokumentus atbilstoši cenu aptaujas prasībām, nevarēs nodrošināt tehniskās specifikācijas obligātās (minimālās) prasības – tiks izslēgts no dalības cenu aptaujā.